open-index/open-wikipedia-markdown huggingface dataset:
Sufriērhilss

**Sufriērhilss** (*Soufrière Hills* — ‘sērainie pakalni’) ir aktīvs stratovulkāns ar vairākiem lavas kupoliem Montserratas salā Mazajās Antiļu salās. Atrodas salas dienvidos 3 km no salas krasta, vulkāna masīvs veido salas dienviddaļu. Vulkāna augstums ir  vjl un tā ir salas augstākā virsotne.

## Aktivitāte

Aprakstītās vēstures laikā pēc Montserratas kolonizēšanas līdz pat 20. gadsimta beigām Sufriērhilss tika uzskatīts par mazaktīvu vulkānu. Pētījumi liecināja, ka nesenākie eksplozīvie izvirdumi bijuši 15. un 16. gadsimtā. Seismiskās aktivitātes bija reģistrētas 1897.—1898., 1933.—1937. un 1966.—1967. gados. 1995. gada 21. augustā notika freātiska vulkāna eksplozija, kas turpinājās 18 nedēļas un kas izraisīja andezīta lavas kupola veidošanos. Aktivitātes periods ilga vēl 60 nedēļas, pēc tam notika lavas kupola sabrukumi un divi eksplozīvi vulkāna izvirdumi un piroklastisku plūsmu periodi. Ar biezu pelnu kārtu tika apbērta Montserratas galvaspilsēta Plimuta. 

Piroklastiskās plūsmas pirmo reizi tika novērotas 1996. gada 27. martā. Lai gan sākotnēji šīs piroklastiskās plūsmas un dubļu straumes ietekmēja neapdzīvotos apgabalus, spēcīga piroklastiskā plūsma 1996. gada 17. septembrī nodarīja nopietnus postījumus Longraundas ciemam netālu no vulkāna. Līdz 1997. gada augustam piroklastisko plūsmu ietekmē bija aprakta liela daļa salas dienvidu daļas, tostarp lielākā daļa Plimutas.

Šajā periodā salas dienvidu daļa, tostarp galvaspilsēta Plimuta, tika evakuēta trīs reizes. Pirmā evakuācija ilga no 1995. gada 21. augusta līdz 1995. gada 3. septembrim pēc pirmā vulkāna izvirduma. Otrā evakuācija sākās 1995. gada 1. decembrī lavas kupola paplašināšanās dēļ. Iedzīvotājiem tika atļauts atgriezties lielākajā daļā teritoriju, tostarp Plimutā, 1996. gada 1. janvārī, bet dažu vulkāna austrumu nogāzes teritoriju iedzīvotājiem netika atļauts atgriezties līdz 1996. gada 15. janvārim. 1996. gada 3. aprīlī, pēc tam, kad sākās piroklastiskās un dubļu plūsmas, Montserratas dienvidu daļa, tostarp galvaspilsēta Plimutas, tika neatgriezeniski evakuēta.

Zemestrīces turpinājās trīs epicentru zonās: zem Sufriērhilsa vulkāna, grēdā, kas stiepjas uz ziemeļaustrumiem, un zem Sentdžordža kalna, aptuveni 5 kilometrus uz ziemeļrietumiem. Liels izvirdums 1997. gada 25. jūnijā izraisīja deviņpadsmit cilvēku nāvi. Salas lidosta atradās tieši galvenās piroklastisko vulkānu plūsmas ceļā un tika pilnībā iznīcināta. Arī Montserratas tūrisma nozare sabruka, lai gan tā sāka daļēji atgūties pēc piecpadsmit gadiem.

Vēlākos gados (2006., 2007, 2008, 2010. gadā) notika vēl vairāki vulkāna izvirdumi.

## Atsauces

## Ārējās saites
Antigva

**Antigva** () ir sala Karību jūrā, Mazajās Antiļu salās, viena no divām galvenajām Antigvas un Barbudas valsti veidojošajām salām, tās lielākā, apdzīvotākā un ekonomiski attīstītākā sala. Lielākā apdzīvotā vieta ir valsts galvaspilsēta Sentdžonsa ziemeļrietumu krastā. Galvenā saimniecības nozare ir tūrisms, kā arī ārzonu pakalpojumi un spēļu bizness.

## Ģeogrāfija
thumb|left|250px|Dikinsona līča pludmale
Sala atrodas Mazo Antiļu salu ziemeļdaļā Aizvēja salās. Tuvākās salas ir Montserrata 39 km uz dienvidrietumiem un Barbuda 41 km uz ziemeļiem, bet Gvadelupas šaurums dienvidos to atdala no Gvadelupas. Sala ir tektoniskas izcelsmes, to veido koraļļu kaļķakmens plato, reljefā dominē viļņota pauguraine. Augstākais punkts ir 402 m augstais Bogipīks salas dienvidrietumos. Krasti roboti, daudz izteiktu līču, kas veido dabīgas ostas. Piekrastē koraļļu rifi un vairākas mazākas saliņas. Valda tropu klimats. Salā ievērojamas problēmas ar dzeramo ūdeni — meži lielākoties izcirsti un maz dabīgu ūdensteču. Daļu dzeramā ūdens iegūst atsāļojot jūras ūdeni.

## Vēsture

Pirms eiropiešu ierašanās salu apdzīvoja aravaki un vēlāk karībi. Pirmais no eiropiešiem salu 1493. gadā savas otrās ekspedīcijas laikā atklāja Kristofors Kolumbs un nodēvēja Seviljas baznīcas *Santa María de la Antigua* vārdā.

Pirmo eiropiešu koloniju salā 1632. gadā izveidoja angļi no Sentkitsas salas. Antigva strauji attīstījās par ienesīgu cukura koloniju. Lielu daļu Antigvas vēstures sala tika uzskatīta par Lielbritānijas "vārtiem uz Karību reģionu". Tā atradās uz galvenajiem kuģošanas maršrutiem starp reģiona ar resursiem bagātajām kolonijām. Cukurniedru plantācijās tika izmantots vergu darbs un 1770. gados vergu skaits sasniedza 37 tūkstošus, bet balto kolonistu salā bija ap 3 tūkstošiem. Biežas bija vergu sacelšanās. 18. gadsimta beigās cukura rūpniecība kļuva mazāk ienesīga, bet 1807. gadā Lielbritānijā tika atcelta verdzība. 1967. gadā Antigva kopā ar Barbudu un Redondu kļuva par Britu Sadraudzības asociēto valsti.

## Atsauces

## Ārējās saites
Alpu kreimule

**Alpu kreimule** (*Pinguicula alpina*) ir kreimuļu suga, kura ir nevienmērīgi izplatīta arktiskajos un kalnu apvidos Eiropā un Āzijā. Baltijas reģionā ļoti reti, galvenokārt Baltijas jūras salās un Skandināvijas pussalas ziemeļdaļas kalnu rajonos.

Atradne Latvijā Daugavas ielejā uz Staburaga iznīcināta 1965. gadā, izveidojot HES ūdenskrātuvi. Tiek uzskatīts, ka kreimule no Staburaga atradnes pārstādīta līdzīgās augtenēs uz saldūdens kaļķa avotu izplūdes vietās pie Priekuļiem un Raunas. Raunas atradne saglabājās līdz 20. gadsimta beigām, tomēr eksemplāru skaits bija mazs. To apdraudēja latvāņa izplatīšanās atradnes tiešā tuvumā un nomīdīšana, tūristiem apmeklējot Raunas ieleju. 21. gadsimtā vairs nav atrasta un tiek uzskatīta par izzudušu.

Ierakstīta Latvijas Sarkanajā grāmatā 0.kategorijā.

## Atsauces
Aleksandrs Bastrikins

thumb|Aleksandrs Bastrikins
**Aleksandrs Bastrikins** (; dzimis 1953. gada 27. augustā, Pļeseckā, Arhangeļskas apgabalā) ir Krievijas politiķis un jurists. Kopš 2011. gada viņš ir Krievijas Federācijas Izmeklēšanas komitejas priekšsēdētājs, kas pakļauta tieši Vladimiram Putinam.

Bastrikins tiek uzskatīts par vienu no ietekmīgākajām personām Krievijas tiesībsargājošajās institūcijās. Viņa vadītā struktūra bieži dēvēta par “Putina personīgo izmeklēšanas aparātu”, jo tā darbojas ārpus Ģenerālprokuratūras kontroles. Bastrikins un viņa vadītā Izmeklēšanas komiteja bieži tiek izmantota skaļās politiskās lietās: opozīcijas aktīvistu izmeklēšanā, “ekstrēmismu” un “terorismu” saistītos kriminālprocesos, kā arī korupcijas lietās, kas saistītas ar amatpersonām, kā arī tiek raksturota kā “personīgais Putina instruments”, kas darbojas ārpus normālas tiesu kontroles. Tā bieži izmantota nevis tiesiskuma aizsardzībai, bet gan politisku rēķinu kārtošanai.

Pēc Krievijas iebrukuma Ukrainā 2014. un 2022. gadā Bastrikins nonāca Eiropas Savienības, ASV, Lielbritānijas un citu valstu sankciju sarakstos.

## Atsauces

## Ārējās saites
Marīgalanta

**Marīgalanta** (, ) ir sala Karību jūrā, Mazajās Antiļu salās, Gvadelupas aizjūras departamenta trešā lielākā sala. Salas lielākā apdzīvotā vieta ir Granbūra dienvidrietumu krastā.

## Ģeogrāfija
thumb|left|250px|Marīgalantas ziemeļu piekrastes klintis
Sala atrodas Mazo Antiļu salu vidusdaļā Aizvēja salu dienvidos. 26 km platais Marīgalantas šaurums ziemeļrietumos un ziemeļos to šķir no Gvadelupas galvenajām salām Bastēras un Grantēras, bet 29 km platais Dominikas šaurums — no Dominikas dienvidos. Sala ir tektoniskas izcelsmes kaļķakmens plato, reljefā dominē viļņota pauguraine. Augstākais punkts ir 204 m augstais Mornkonstāns salas austrumos. Krasti mēreni izroboti, krauji, vietām piekrastē koraļļu sēkļi. Valda mitrs tropu klimats.

Ievērojamu daļu salas teritorijas aizņem cukurniedru plantācijas un tās galvenais produkts ir rums, sevišķi tā paveids *rhum agricole* — tas atšķiras no parastā ruma galvenokārt ar to, ka tas ir gatavots no svaigi spiestas cukurniedru sulas un veido tikai aptuveni 3% no kopējā ruma ražošanas apjoma. Audzē arī tabaku, kafiju un kokvilnu.

## Vēsture

Pirms eiropiešu ierašanās salu apdzīvoja aravaki, kas to dēvēja par Aiči un vēlāk karībi, kas salu dēvēja par Tulukaeru. Pirmais no eiropiešiem salu 1493. gada 3. novembrī savas otrās ekspedīcijas laikā atklāja Kristofors Kolumbs un nodēvēja ekspedīcijas flagmaņkuģa *Marigalante* vārdā.

1648. gadā pie tagadējās Vjūfortas tika ierīkota pirmā franču koloniālā apmetne, bet tā bija neveiksmīga un 1653. gadā karībi nogalināja pēdējos izdzīvojušos kolonistus. 1660. gadā starp koloniālo administrāciju un karībiem tika panākta vienošanās par koloniju ierīkošanu un Marīgalantas salā sāka ierīkot cukurniedru plantācijas, kurās nodarbināja āfrikāņu vergus; 1671. gadā jau 57 % iedzīvotāju bija nēģeri. 

1676. gadā holandiešu flote nolaupīja iedzīvotājus un izlaupīja plantāciju aprīkojumu. Pēc salas apdzīvotības atjaunošanas tās jaunajiem iedzīvotājiem trešo reizi uzbruka holandieši un briti 1690. un 1691. gadā. Šie reidi, kuru rezultātā tika iznīcinātas dzirnavas un pārstrādes rūpnīcas, un salas iedzīvotāju skaits samazinājās, lika Martinikas ģenerālgubernatoram aizliegt salas apdzīvotības atjaunošanu līdz 1696. gadam. Briti ieņēma salu no 1759. līdz 1763. gadam Septiņgadu kara laikā; to valdīšana turpinājās līdz 1802. gadam, kad saskaņā ar Amjēnas līgumu salu atgrieza Francijai. Verdzība salā tika atcelta tikai 1848. gadā.

## Atsauces

## Ārējās saites
Bierants Ignāts

**Bierants Ignāts**, sākotnēji **Bierands Ignāts** (dzimis , Nīcas pagastā Nīcā, miris , Rīgā) bija Latvijas Darba Kameras teātra režisors, kino aktieris, skulptors, Aizsargu organizācijas biedrs.

Latvijas brīvvalsts periodā apguvis aktierprasmes; kā aktieris uzstājies Radiofonā, darbojoties Čehova grupā. Strādājis kā Latvijas Darba Kameras teātra izrāžu un pasākumu režisors kopš 1934. gada. Plašākai publikai tapis pazīstams ar savu kinoaktiera karjeru, filmējoties Rīgas Kinostudijā 20. gadsimta 50.— 60. gados.

## Režija

* Osvalda Kolija 3 cēl. komēdija "Nepārspējamais sievas tēvs";
* R. Blaumaņa “Maija";
* Jūlija Lāča 3 cēl. komēdija "Tēvoča joks";
* E. Zālītes „Mūžīgi vīrišķais";
* A. Avotiņa 2. cēl. drāma "Lāsts*,
* V. Zonberga luga "Seržants Vīksna*
* Akuratera komēdija „Ķēniņa meita";
* Ādolfa Alunāna 4 cēli. luga "Visi mani radi raud",
* V.Plūdoņa "Kauja pie Saules";
* Raiņa luga "Krauklītis";
* Ādolfa Alunāna "Kas tie tādi, kas dziedāja".

## Filmogrāfija

* "Rita"(1957.g) — *Epizode.*
* "Latviešu Strēlnieka stāsts"(1958.g) — ''Celmiņš''.
* "Šķēps un roze"(1959.g) — *Epizode.*
* "Vētra"(1960.g) — *Epizode.*
* "Noktirne"(1966.g) — *Epizode.*
* "Mērnieku laiki"(1968.g) — *Epizode.*
* "Puika" (1977.g) — Proves *Klibā Jurka* lomai.

## Dzīvesgājums
Dzimis 1904. gada 21. aprīlī, Nīcas pagastā, Nīcā, miris 1983. gada 6. decembrī, Rīgā.
Piektais dēls Jēkaba un Margrietas Ignātu deviņu bērnu ģimenē.

No 1928. gada līdz 1929. gadam dienējis Latvijas Armijas Jūras spēkos uz kuģa "Virsaitis", matroža pakāpē.

1940. gada 18. novembrī PSRS okupācijas specdienests NKVD Bierantu Ignātu arestē, inkriminējot pretpadomju darbību un dzimtenes nodevības pantus.

1941. gada 25. jūnijā līdz ar Vērmahta karaspēka tuvošanos etapēts pa dzelzceļu kopā ar pārējiem Jelgavas cietuma ieslodzītajiem tālāk uz Sibīriju.

1956. gada jūlijā kopā ar savu otro sievu Moniku un diviem dēliem atgriezās atpakaļ Latvijā.

## Atsauces
Kohlodinas

**Kohlodinas** (*Cochlodina*) ir gliemežu klases ģints kātacu plaušgliemežu kārtā, kas iekļauj sevī sauszemes gliemežus. Ģinti 1821. gadā izveidoja franču zoologs Andrē Etjēns Ferusaks. Ģints tipiskā suga ir *[[Cochlodina laminata]]*. Šīs ģints pārstāvji ir izplatīti Eiropā, ieskaitot Latviju, bet viena suga ir zināma arī Ziemeļāfrikā, Alžīrijā. Ģeohronoloģiski kohlodinas ir zināmas no miocēna līdz mūsdienām.

## Apraksts
Čaula ir kreisi savīta, bez dekoltēcijas, spīdīga un bez ārējā necaurspīdīgā slāņa. Pēdējais vijums ir ar kakliņa sabiezinājumu. Krāsa ir dzeltenīga, sarkanīga vai brūna. Ornamentējumu veido vājas, neregulāras grumbas. Čaulas ieeja ir pieaugusi vai gandrīz pieaugusi, bez bazālā ķīļa. Sīnuss ir plats un nav dziļš. Apakšējā lamella ieejas atverē veido platu, gandrīz horizontālu izliekumu, un tālāk stiepjas uz leju un nobeidzas netālu no ieejas malas. Galvenā un aukslēju krokas sākas dorsālajā pusē un ir nedaudz nobīdītas pa labi. Netālu no ieejas malas atrodas aukslēju sabiezinājums. Klauzilija daiva ir ar dziļu iedobi ārējā malā.

Šaurais sēklas izsviedējvads paplašinās pirms ieejas penī, veidojot epifallu. Penis ir resnāks par epifallu. Tieva vica pieguļ sēklas izsviedējvada apakšējai malai. Iekšpusē vicai ir daudzas gareniskas krokas. Starp peni un epifallu ir sašaurinājums. Iekšpusē penis ir ar pusapaļu kroku vai krokām vai arī ar dažādas pakāpes attīstītu malu. Peņa retraktors ir vienkāršs. Gametolītiskā maisa divertikuls ir īsāks par kakliņu.

## Sistemātika
Kohlodinu ģintī ir iekļautas šādas sugas:

* ģints: ***Cochlodina*** A. Férussac, 1821
:* suga: *[[Cochlodina bavayana]]* (Hagenmüller, 1884)
:* suga: *[[Cochlodina bessarabica]]* (Simionescu & Barbu, 1940) †
:* suga: *[[Cochlodina bidens]]* (Linnaeus, 1758)
:* suga: *[[Cochlodina cerata]]* (Rossmässler, 1836)
:* suga: *[[Cochlodina comensis]]* (L. Pfeiffer, 1850)
:* suga: *[[Cochlodina costata]]* (C. Pfeiffer, 1828)
:* suga: *[[Cochlodina dubiosa]]* (Clessin, 1882)
:* suga: *[[Cochlodina esuae]]* H. Nordsieck, 2013 †
:* suga: *[[Cochlodina fimbriata]]* (Rossmässler, 1835)
:* suga: *[[Cochlodina inaequalis]]* (A. Schmidt, 1868)
:* suga: *[[Cochlodina kuesteri]]* (Rossmässler, 1836)
:* suga: *[[Cochlodina laminata]]* (Montagu, 1803)
:* suga: *[[Cochlodina liburnica]]* (A. J. Wagner, 1919)
:* suga: *[[Cochlodina marisi]]* (A. Schmidt, 1868)
:* suga: *[[Cochlodina meisneriana]]* (Shuttleworth, 1843)
:* suga: *[[Cochlodina oppoliensis]]* H. Nordsieck, 1981 †
:* suga: *[[Cochlodina perforata]]* (O. Boettger, 1877) †
:* suga: *[[Cochlodina prolaminata]]* (Sacco, 1889 †
:* suga: *[[Cochlodina reinensis]]* Harzhauser & Neubauer, 2014 †
:* suga: *[[Cochlodina triloba]]* (O. Boettger, 1877)
:* suga: *[[Cochlodina varpalotensis]]* Kókay, 2006 †

(†) — izmirušu organismu grupa. 

## Atsauces
Paris FC

***Paris Football Club*** ir Francijas futbola klubs no Parīzes. Klubs pašlaik spēlē Francijas futbola augstākajā līmenī — 1. līgā. Klubs savas mājas spēles aizvada *[[Stade Jean-Bouin]]* stadionā, kurā ir 20 000 skatītāju vietas.

Klubs tika dibināts 1969. gadā, apvienojoties ar *[[Stade Saint-Germain]]*, izveidojot *[[Paris Saint-Germain]]*. Tomēr 1972. gadā klubs sadalījās, izveidojot divus klubus.

## Sastāvs
*Sastāvs atjaunots .*

## Ārējās saites

* Oficiālā kluba vietne
Barbuda

**Barbuda** () ir sala Karību jūrā, Mazajās Antiļu salās, viena no divām galvenajām Antigvas un Barbudas valsti veidojošajām salām, tās autonoma daļa. Vienīgā apdzīvotā vieta ir Kodringtona rietumu krastā pie Kodringtonas lagūnas. Galvenā saimniecības nozare ir tūrisms, kā arī zveja, galvenokārt omāri. Barbuda ir viena no visretāk apdzīvotajām salām Mazajās Antiļu salās, bet neskatoties uz mazo iedzīvotāju skaitu, salīdzinot ar galveno salu Antigvu, tai ir garantēta viena vieta valsts pārstāvju palātā un divas vietas senātā.

## Ģeogrāfija
thumb|left|250px|Barbudas augstākais paugurs Hailendss
Sala atrodas Mazo Antiļu salu ziemeļdaļā Aizvēja salās. Tuvākā sala ir Antigva 41 km uz dienvidiem. Sala ir tektoniskas izcelsmes, to veido koraļļu kaļķakmens plato, reljefs līdzens. Augstākais punkts ir 42 m augstais Hailendss salas ziemeļdaļā. Krasti roboti, rietumu krastā plašā Kodringtonas lagūna, kurā izveidots dabas rezervāts, bet ziemeļu piekrastē vairākas mazākas salas. Piekrastē koraļļu rifi. Valda jūras tropu klimats, ainavā dominē krūmāji.

## Vēsture

Pirms eiropiešu ierašanās salu apdzīvoja aravaki, bet vēlāk arī karībi. Iespējams, ka pirmais no eiropiešiem salu 1493. gadā savas otrās ekspedīcijas laikā redzējis Kristofors Kolumbs, bet par to nav dokumentālu atsauču.

Pirmo eiropiešu koloniju salā 1625. gadā mēģināja izveidot angļi no Sentkitsas salas, bet dēļ karību aktīvās pretestības mēģinājums bija neveiksmīgs. Neskatoties uz to, 1666. gadā tika nodibināts Kodringtonas ciems un 1678. gadā Barbuda tika kolonizēta. Sala bija Kodringtonu dzimtas īpašums no 1685. līdz 1870. gadam, bet tie salā bija pārstāvēti tikai ar pārvaldnieku. Barbudā, tāpat kā citās Karību salās, intensīvi tika izmantots vergu darbaspēks un to daudzums pieauga no 171 1746. gadā līdz 503 cilvēkiem 1831. gadā. Notika vairākas vergu sacelšanās, līdz 1834. gadā verdzība tika atcelta. 1860. gadā Barbudu kā atkarīgo teritoriju (*dependency*) pievienoja Antigvai. 

1967. gadā Antigva kopā ar Barbudu un Redondu kļuva par Britu Sadraudzības asociēto valsti. 1976. gadā Barbudai pirmoreiz tika piešķirts autonomijas statuss. 1981. gadā Antigva un Barbuda kļuva par neatkarīgu valsti.

## Atsauces

## Ārējās saites
Kodringtona

**Kodringtona** () ir ciems Barbudas salā Antigvā un Barbudā, salas vienīgā apdzīvotā vieta. Atrodas Barbudas rietumu krastā pie Kodringtona lagūnas. Kodringtonu 1685. gadā dibināja koloniālais administrators un vēlākais Aizvēja salu gubernators Kristofers Kodringtons kā Barbudas plantāciju administratīvo centru. Mūsdienās Kodringtonā atrodas salas administratīvās iestādes, hospitālis, trīs skolas, septiņas baznīcas. Dienvidaustrumos no ciema atrodas 2024. gadā atklātā Bērtona-Nibsa starptautiskā lidosta, bet ciema dienvidos — prāmju piestātne.

2017. gada septembrī Kodringtona smagi cieta 5. kategorijas viesuļvētrā Irma, kas nopostīja 95 % ciema ēku. Liela daļa iedzīvotāju salu pameta, jo tā kļuva faktiski nepiemērota dzīvošanai. Tā paša gada oktobrī iedzīvotāji sāka atgriezties salā un atjaunot ciemu; jaunās ēkas lielākoties tiek būvētas no betona.

## Atsauces

## Ārējās saites
Rajans Aits-Nuri

**Rajans Aits-Nuri** (, dzimis ) ir Alžīrijas futbolists, kurš spēlē kreisās malas aizsarga pozīcijā un pārstāv Alžīrijas futbola izlasi. Kopš 2025. gada Aits-Nuri spēlē Anglijas Premjerlīgas komandā *[[Manchester City F.C.|Manchester City]]*.

Iepriekš pārstāvējis Francijas komandu *[[Angers SCO]]* un Anglijas komandu *[[Wolverhampton Wanderers]]*.

Alžīrijas futbola izlases rindās debitējis 2023. gadā.

## Ārējās saites
Simons Adingra

**Simons Adingra** (, dzimis ) ir Kotdivuāras futbolists, kurš spēlē pussarga pozīcijā un pārstāv Kotdivuāras futbola izlasi. Kopš 2026. gada Adingra spēlē Francijas 1. līgas komandā *[[AS Monaco|Monaco]]*, kas viņu īrē no *[[Sunderland AFC|Sunderland]]*.

Iepriekš pārstāvējis Dānijas komandu *[[FC Nordsjælland|Nordsjælland]]*, Anglijas komandu *[[Brighton & Hove Albion F.C.|Brighton & Hove Albion]]* un Beļģijas komandu *[[Royale Union Saint-Gilloise|Union Saint-Gilloise]]*.

Kotdivuāras futbola izlases rindās debitējis 2023. gadā. Ar izlasi uzvarējis 2023. gada Āfrikas Nāciju kausā.

## Sasniegumi
**Kotduvāra**

* Āfrikas Nāciju kauss: 2023

## Ārējās saites
Saīds Tagmaui

**Saīds Tagmaui** (, ; dzimis ) ir franču un amerikāņu aktieris, kurš plašāk pazīstams pēc lomām filmās "Nozieguma liecinieki", "Trīs karaļi" un "Spartietis", kā arī pēc lomām seriālos "Pazudušie", "Sadama nams" un "Atbildes treciens".

## Dzīvesgājums
Saīds Tagmaui piedzima 1973. gada 19. jūlijā marokāņu imigrantu ģimenē. Pēc viņa paša teiktā, bērnība aizritēja nabadzībā, skarbos Francijas geto apstākļos. Viņam bija deviņi brāļi un māsas, taču divi no tiem nomira jaunībā. Jau no mazotnes Saīds aizrāvās ar boksu un reti apmeklēja skolu.

## Karjera
Pateicoties slavai hiphopa un grafiti aprindās, Saīds Tagmaui piesaistīja režisora Matjē Kasovica uzmanību, kurš viņu izvēlējās lomai filmā "Naids". Šī filma pēta smagos dzīves apstākļus Francijas geto un kļuva par kulta klasiku. Tajā Tagmaui filmējās kopā ar toreiz vēl maz zināmo aktieri Vinsentu Kaselu. Filma saņēma augstu kritiķu novērtējumu un Zelta palmas zaru Kannu kinofestivālā, ko saņēma režisors Kasovics. Par savu pirmo filmu algu Saīds nopirka ģimenei labu māju. Lai gan aktieris tajā laikā nerunāja angļu valodā, viņš tika uzaicināts filmēties starptautiskajā filmā *[[Hideous]]*, kur galveno lomu atveidoja Keita Vinsleta. Aktieris rūpīgi iegaumēja savas angļu valodas replikas un pēc filmēšanās turpināja patstāvīgi apgūt valodu, mācoties bibliotēkās un filmēšanas laukumos.

Saīds Tagmaui nolēma pamest Franciju un izmēģināt spēkus Holivudā. 1999. gadā viņš ieguva otrā plāna lomu filmā "Trīs karaļi". 2004. gadā viņš piedalījās piedzīvojumu filmā "", kuras uzņemšanai viņam nācās apgūt jāšanas prasmes. Tajā pašā gadā viņš atveidoja nelielu lomu arī asa sižeta filmā "Spartietis", kur galveno lomu spēlēja Vels Kilmers. 2008. gadā Tagmaui atveidoja Barzanu Ibrahimu — Sadama Huseina brāli — biogrāfiskajā miniseriālā "Sadama nams". Gadu vēlāk, 2009. gadā, aktieris pievienojās populārā seriāla "Pazudušie" piektās sezonas aktieru sastāvam, atkal sastrādājoties ar Metjū Foksu, ar kuru viņš iepriekš bija filmējies filmā "Nozieguma liecinieki". Sākotnēji Saīda atveidotais tēls Cēzars bija paredzēts kā pastāvīgs varonis līdzās Ilanai, ko atveidoja Zuleiha Robinsone. Tomēr, kā atzina pats aktieris, lai gan viņam patika strādāt ar Dž. Dž. Eibramsu un uzturēties Havaju salās, viņš nevēlējās ilgstoši saistīt sevi tikai ar vienu seriālu, jo to neļāva viņa aizņemtība citos projektos. Rezultātā Cēzaru izņēma no sižeta pēc četrām sērijām, un varoni nogalināja epizodē *[[Dead is Dead (Pazudušie)|Dead is Dead]]*.

2013. gadā Saīds Tagmaui filmējās krimināldrāmā "Amerikāņu afera". 2016. gadā viņš piedalījās filmā "Slepenais aģents: Cīņa pret Eskobaru", kas balstīta uz slepenā aģenta stāstu, kurš atklāja Pablo Eskobara noziedzīgo tīklu. 2017. gadā aktieris atveidoja otrā plāna lomu fantastikas filmā "Brīnumsieviete". 2019. gadā viņam bija neliela loma filmā "Džons Viks 3: Parabellum". No 2020. līdz 2022. gadam Tagmaui piedalījās starptautiskā seriālā *[[The Professionals]]*, kas ir ASV, Īrijas, Dienvidāfrikas un Latvijas kopražojums.

## Filmogrāfija

### Filma

### Televīzija

## Atsauces

## Ārējās saites
2025. gada Pasaules čempionāts hokejā junioriem

**2025. gada Pasaules čempionāts hokejā junioriem** norisinājās no  līdz  Otavā, Kanādā. Tas bija 49. Pasaules čempionāts hokejā junioriem.

2023. gada jūnijā tika paziņots, ka 2025. gada čempionāta rīkotājpilsēta būs Otava. Iepriekšējo reizi Otavā turnīrs notika 2009. gadā. Kopumā Kanādā tas jau risinājās 19. reizi.

ASV junioru hokeja izlase otro gadu pēc kārtas uzvarēja čempionātā un izcīnīja septīto pasaules čempionu titulu, finālā ar 4:3 pagarinājumā pieveicot Somiju.

## Arēnas

## Pirmā kārta

### A grupa

### B grupa

## Spēle par palikšanu

## Izslēgšanas kārta

## Fināls

## Vietu sadalījums un statistika
### Rezultatīvākie spēlētāji
Sarakstā iekļauti 10 rezultatīvākie spēlētāji pēc gūtajiem punktiem, tad pēc vārtiem.

### Labākie vārtsargi
Sarakstā iekļauti 5 vārtsargi ar labāko atvairīto metienu procentu, kas aizvadījuši vismaz 40% no komandas spēles laika.

### Turnīra apbalvojumi
* **Čempionāta [[Visvērtīgākais spēlētājs|vērtīgākais spēlētājs]]**:  Raiens Leonards
* **Labākie hokejisti:**
** Labākais vārtsargs:  Peteri Rimpinens
** Labākais aizsargs:  Aksels Sandīns-Pellika
** Labākais uzbrucējs:  Raiens Leonards
* **Simboliskā izlase:**
** Vārtsargs:  Peteri Rimpinens
** Aizsargi:  Kols Hatsons un  Aksels Sandīns-Pellika
** Uzbrucēji:  Raiens Leonards,  Jakubs Štancls un  Geibs Pero

### Vietu sadalījums

## Atsauces

## Ārējās saites
* Oficiālā tīmekļa vietne
Šarlote (Šēderes pagasts)

**Šarlote**, agrāk arī **Šarlate**, ir ciems Augšdaugavas novada Šēderes pagastā. Līdz 1949. gadam Raudas pagasta centrs.
Apdzīvotā vieta izveidojusies bijušās Šarlotes muižas (*Charlottenhof*) centrā.

## Atsauces
Tigrans Keosajans

**Tigrans Keosajans** (; dzimis , miris ) bija armēņu izcelsmes Krievijas aktieris, režisors, producents, televīzijas raidījumu vadītājs un propagandists.

Dzimis režisora un aktrises ģimenē. Studēja Viskrievijas Valsts kinematogrāfijas institūtā. Bija vairāku Krievijas filmu, tostarp "Nabaga Saša" (*Бедная Саша*, 1997), "Prezidents un viņa mazmeita" (*Президент и его внучка*, 1999), "Sudrabotā maijpuķīte" (*Ландыш серебристый*, 2000), "Krimas tilts. Ar mīlestību izveidots!" (*Крымский мост. Сделано с любовью!*, 2018) režisors. No 2007. gada strādāja par TV raidījumu vadītāju. Kopš 2016. gada vadīja telekanāla NTV propagandas raidījumu "Starptautiskais gateris" (*Международная пилорама*).

Pēc Krievijas 2022. gada iebrukuma Ukrainā Keosajans tika pakļauts Eiropas Savienības, Lielbritānijas, Kanādas un vairāku citu valstu sankcijām. 2022. gada jūnijā iekļauts Kazahstānas Ārlietu ministrijas nevēlamo personu sarakstā.

## Atsauces

## Ārējās saites
Andrejs Raciu

**Andrejs Florins Raciu** (, dzimis ) ir rumāņu futbolists, kurš spēlē labās malas aizsarga pozīcijā un pārstāv Rumānijas futbola izlasi. Kopš 2023. gada Raciu spēlē Spānijas Pirmās divīzijas komandā *[[Rayo Vallecano]]*.

Iepriekš pārstāvējis Spānijas komandas *[[Villarreal CF|Villarreal]]* un *[[SD Huesca|Huesca]]*, kā arī Nīderlandes komandu *[[ADO Den Haag]]*.

Rumānijas futbola izlases rindās debitējis 2021. gadā. Pārstāvējis izlasi 2024. gada Eiropas čempionātā.

## Ārējās saites
Gonsalo Garsija

**Gonsalo Garsija Torress** (, dzimis ) ir spāņu futbolists, kurš spēlē uzbrucēja pozīcijā. Kopš 2023. gada Garsija spēlē Spānijas Pirmās divīzijas komandā Madrides "Real".

*[[La Liga]]* čempionātā debitējis 2023. gadā. Kļuvis par dalīti rezultatīvāko spēlētāju 2025. gada FIFA Klubu Pasaules kausā.

## Sasniegumi
**Real Madrid**

* La Liga: 2023—24
* UEFA Čempionu līga: 2023—24

## Ārējās saites
Rauls Asensjo

**Rauls Asensjo del Rosario** (, dzimis ) ir spāņu futbolists, kurš spēlē centra aizsarga pozīcijā un pārstāv Spānijas futbola izlasi. Kopš 2024. gada Asensjo spēlē Spānijas Pirmās divīzijas komandā Madrides "Real".

## Sasniegumi
**Real Madrid**

* FIFA Starpkontinentālais kauss: 2024

## Ārējās saites
Šarlotes muiža

thumb|Šarlotes muižas kungu māja (ap 1917).

**Šarlotes muiža** (*Charlottenhof*), arī **Šarlates muiža**, bija muiža, kuras centrs atradās Šarlotē Augšdaugavas novada Stelles pagastā (tagad Šēderes pagastā). 

## Vēsture
Līdz aptuveni 1810. gadam muiža bija pazīstama kā *Ropenhof* un kopā ar Vecgrīnvaldes muižu (*Alt-Grünwald*) piederēja Engelhartu dzimtai. Šarlotes muižas nosaukums, iespējams, ir radies no tās īpašnieces Marijas Šarlotes fon Minsteres vārda. Pēc viņas nāves pirms 1839. gada muižu iegādājās Ilūkstes apgabaltiesas sekretārs Ernsts Kristofs fon Preiss, kuram piederēja arī Grendzes muiža (*Grendsen*). Līdz Pirmajam pasaules karam aptuveni 900 hektārus lielā muiža piederēja Aleksandram fon Preisam, vācu okupācijas laikā muižā atradās Landvēra 26. kājnieku pulka (*Landwehr-Infanterie-Regiment 26*) mītnes. 


Šarlotes muiža Stelles pagastā 1917.jpg|Šarlotes muižas kungu māja (1917)
Šarlotes muižas istaba 1917.jpg|Šarlotes muižas istaba ar ģimenes bildēm (1917)
Šarlotes muižas saimniecības ēkas Stelles pagastā 1917.jpg|Šarlotes muižas saimniecības ēkas (1917)
Vācu karaspēka Landvēra pulka štābs Šarlotes muižā 1917.jpg|Landvēra pulka virsnieki Šarlotes muižā (1917)
Vācu Landvēra pulka štābs Šarlotes muižā 1917.jpg|Landvēra pulka štāba apciemojums Šarlotes muižā (1917)


## Atsauces
Zemessargs (dienesta pakāpe)

**Zemessargs** ir zemākā militārā dienesta pakāpe LR Zemessardzē, augstāka par to ir vecākā zemessarga pakāpe. Pakāpes NATO kods ir OR-2. Tā ir atbilstoša kareivja pakāpei LR ZS profesionālā dienesta, VAD un rezerves karavīriem, NBS Sauszemes un Gaisa spēkos, kā arī matroža pakāpei NBS Jūras spēkos. Citu valstu bruņotajos spēkos šīs dienesta pakāpes ekvivalents ir ierindnieks.

## Atsauces
Čārlstauna

**Čārlstauna** () ir pilsēta Nevisas salā Sentkitsā un Nevisā, salas administratīvais centrs. Atrodas Nevisas rietumu krastā. Čārlstauna ir galvenais salas komerciālais un transporta centrs ar ostu un prāmju piestātni. Nevisas lidosta atrodas salas ziemeļu krastā 10 km no Čārlstaunas.

Sākotnēji dēvēta par Bātbeju pēc cauri pilsētai tekošās Bātstrīmas upītes. Par salas administratīvo centru kļuva 1680. gadā, kad salas pirmo apmetni Džeimstaunu nopostīja paisuma vilnis. Pilsēta attīstījās kā kara flotes bāze un ūdensdziedniecības kūrorts. 1873. gadā pilsētu ievērojami nopostīja ugunsgrēks.

Čārlstaunā dzimis viens no ASV valsts pamatlicējiem un konstitūcijas autoriem Aleksandrs Hamiltons; atjaunotajā Hamiltonu dzimtas mājā ierīkots Nevisas vēstures muzejs.

## Atsauces

## Ārējās saites
Dīns Heisens

**Dīns Donijs Heisens Vijsmullers** (, dzimis ) ir Spānijas futbolists, kurš spēlē centra aizsarga pozīcijā un pārstāv Spānijas futbola izlasi. Kopš 2025. gada Heisens spēlē Spānijas Pirmās divīzijas komandā Madrides "Real".

Dzimis Amsterdamā, Nīderlandē, piecu gadu vecumā ar ģimeni pārcēlies dzīvot uz Spāniju. 2024. gadā kļuvis par Spānijas pilsoni. Karjeru uzsācis Itālijas komandā Turīnas "Juventus", aizvadot vienu līgas maču komandas rindās. 2024. gadā ziemā ticis izīrēts *[[AS Roma|Roma]]*, bet vasarā pārcēlies uz Anglijas Premjerlīgas komandu *[[AFC Bournemouth|Bournemouth]]*. Pēc sekmīgas sezonas Anglijā Heisens pievienojās Spānijas komandai Madrides "Real", kas par viņu samaksāja gandrīz 60 miljonus eiro.

Pārstāvējis dažādu vecumu Nīderlandes un Spānijas jauniešu izlases. 2025. gadā debitējis Spānijas futbola izlasē.

## Ārējās saites
Hoans Hordans

**Hoans Hordans Moreno** (, dzimis ) ir Spānijas futbolists, kurš spēlē pussarga pozīcijā. Kopš 2019. gada Hordans spēlē Spānijas Pirmās divīzijas komandā *[[Sevilla FC|Sevilla]]*.

Iepriekš spēlējis Spānijas komandās *[[RCD Espanyol|Espanyol]]*, *[[Real Valladolid|Valladolid]]*, *[[SD Eibar|Eibar]]* un *[[Deportivo Alavés]]*.

## Sasniegumi
**Sevilla**

* UEFA Eiropas līga: 2019—20, 2022—23

## Ārējās saites
Marselino Garsija Torals

**Marselino Garsija Torals** (, dzimis ) ir spāņu futbola treneris un bijušais futbolists, kurš spēlēja pussarga pozīcijā. Kopš 2023. gada Marselino ir Spānijas Pirmās divīzijas komandas *[[Villarreal CF|Villarreal]]* galvenais treneris.

Savā 10 gadus ilgajā spēlētāja karjerā aizvadījis kopumā 74 *[[La Liga]]* mačus, visus Hihonas "Sporting" rindās. 1997. gadā kļuvis par treneri, vadot augstākās līgas komandas *[[Recreativo de Huelva|Recreativo]]*, *[[Racing de Santander|Racing Santander]]*,  *[[Real Zaragoza|Zaragoza]]*, *[[Sevilla FC|Sevilla]]*, *[[Villarreal CF|Villarreal]]*, *[[Valencia CF|Valencia]]* un *[[Athletic Bilbao]]*. Ticis atzīts par Spānijas gada treneri 2006.—2007. un 2017.—2018. gada sezonā. 2023. gadā īsu brīdi vadījis Francijas komandu Marseļas "Olympique".

## Sasniegumi

### Trenera karjera
**Lealtad**

* Tercera División: 1997—98

**Recreativo**

* Spānijas Otrā divīzija: 2005—06

**Valencia**

* Spānijas Karaļa kauss: 2018—19

**Athletic Bilbao**

* Spānijas Superkauss: 2021

## Ārējās saites
Renatu Veiga

**Renatu Palma Veiga** (, dzimis ) ir portugāļu futbolists, kurš spēlē aizsarga pozīcijā un pārstāv Portugāles futbola izlasi. Kopš 2025. gada Veiga spēlē Spānijas Pirmās divīzijas komandā *[[Villarreal CF|Villarreal]]*.

Iepriekš spēlējis Vācijas komandā *[[FC Augsburg]]*, Šveices komandā *[[FC Basel|Basel]]*, Anglijas komandā *[[Chelsea FC|Chelsea]]* un Itālijas komandā *[[Juventus F.C.|Juventus]]*.

Portugāles futbola izlases rindās debitējis 2024. gadā.

## Sasniegumi
**Chelsea**

* UEFA Konferences līga: 2024—25

**Portugāle**

* UEFA Nāciju līga: 2024—25

## Ārējās saites
Džerels Kvansā

**Džerels Amorins Kvansā** (, dzimis ) ir angļu futbolists, kurš spēlē centra aizsarga pozīcijā. Kopš 2025. gada Kvansā spēlē Vācijas Bundeslīgas komandā Leverkūzenes "Bayer".

Iepriekš spēlējis Anglijas komandās *[[Liverpool FC|Liverpool]]* un *[[Bristol Rovers F.C.|Bristol Rovers]]*.

## Sasniegumi
**Liverpool**

* Anglijas Premjerlīga: 2024—25
* Anglijas Līgas kauss: 2023—24

## Ārējās saites
Vecākais zemessargs

**Vecākais zemessargs** ir militārā dienesta pakāpe Latvijas Republikas Zemessardzē. Šādu dienesta pakāpi piešķir zemessargam ne agrāk kā pēc gada nodienēšanas Zemessardzē vai kā apbalvojumu. Augstāka par šo ir kaprāļa pakāpe. Pakāpes NATO kods ir OR-3. Tā ir atbilstoša dižkareivja pakāpei LR ZS profesionālā dienesta un rezerves karavīriem, NBS Sauszemes un Gaisa spēkos, kā arī dižmatroža pakāpei NBS Jūras spēkos.

## Atsauces
Dauns

**Dauns** var būt:

* Džons Dauns (*John Down*; 1828—1896) — britu ārsts;
* Dauna sindroms — viena no hromosomu patoloģijas formām.
Tangī Njanzu

**Njanzu Tangī Ostins Kuasi** (, dzimis ) ir franču futbolists, kurš spēlē centra aizsarga pozīcijā. Kopš 2022. gada Njanzu spēlē Spānijas Pirmās divīzijas komandā *[[Sevilla FC|Sevilla]]*.

Iepriekš pārstāvējis Francijas komandu Parīzes "Saint-Germain" un Minhenes "Bayern".

## Sasniegumi
**Paris Saint-Germain**

* Francijas futbola 1. līga: 2019—20
* Francijas kauss: 2019—20
* Francijas Līgas kauss: 2019—20

**Bayern Munich**

* Vācijas Bundeslīga: 2020—21, 2021—22
* Vācijas Superkauss: 2021, 2022

**Sevilla**

* UEFA Eiropas līga: 2022—23

## Ārējās saites
Kristians Boumens

**Kristians Džeisons Boumens** (; dzimis ) ir amerikāņu aktieris, kurš plašāk pazīstams pēc lomām seriālos "Pazudušie" un "Izlaušanās". Režisējis daudzas īsfilmas, kurās pats arī atveidojis lomas.

## Dzīvesgājums un karjera
Kristians Boumens dzimis 1975. gada 11. martā Harisbergā, Pensilvānijā. Bērnībā viņš daudz ceļoja kopā ar saviem vecākiem, kuri bija mūziķi, taču pats nekad nav vēlējies kļūt par mūziķi.

Kristiana Boumena pirmā loma bija 2004. gadā, kad viņš ieguva vieslomu ziepju operā *[[North Shore]]*. Tajā pašā gadā viņu izvēlējās atkārtotai lomai seriāla "Pazudušie" pirmajā sezonā, kurā viņš atveidoja lidmašīnas avārijā izdzīvojušo Stīvu Dženkinsu. Pēc sērijas *[[The Moth]]* pārraidīšanas gan skatītāji, gan pat seriāla veidotāji bieži vien jauca Boumena tēlu ar citu varoni — Skotu, kuru atveidoja Dastins Vačmens. Šī kļūda kļuva par populāru joku seriāla fanu vidū. Neskaidrību pastiprināja fakts, ka pēc Skota nāves seriālā, viņa līķi kļūdas dēļ atveidoja tieši Kristians Boumens. Pēc paša aktiera teiktā, sākotnēji Skota ķermenim bija jāparādās ūdenī netālu no krasta, taču lielo viļņu dēļ ainas filmēšanu pārcēla uz pludmali. Pēc pirmās sezonas Boumens pameta seriālu, un Dastins Vačmens turpināja spēlēt Stīva varoņi viņa vietā.

No 2007. līdz 2008. gadam Kristians Boumens filmējās piecās seriāla "Izlaušanās" trešās sezonas epizodēs. No 2010. līdz 2018. gadam aktieris filmējās vairākās īsfilmās, kurās viņš arī režisēja, rakstīja scenāriju un producēja. 2019. gadā viņš viesojās seriālos "Nāvējošais ierocis" (*Lethal Weapon*), "Iesācējs" (*The Rookie*) un *[[Dead to Me]]*. 2021. gadā Kristians Boumens atveidoja vieslomu seriāla "Izmeklētājs Magnums" jaunajā versijā.

Aktieris aktīvi darbojies komercijas jomā, kā arī ieguvis bakalaura grādu filmu veidošanā Teksasas Universitātē Ostinā. 2022. gadā viņš ieguva uzņēmējdarbības vadības maģistra grādu Havaju Universitātē Manoā. Pateicoties Braienam Spaiseram — seriālu "Īpašo uzdevumu vienība Hawaii 5-0" un "Izmeklētājs Magnums" (*Magnum P.I.*) producentam, Kristians Boumens ieguva mārketinga direktora amatu skaņu ierakstu kompānijā *Sight and Sound Productions*.

## Filmogrāfija

### Filmas

### Televīzija

## Atsauces

## Ārējās saites
Mucenieki (Ceraukstes pagasts)

**Mucenieki** ir ciems Bauskas novada Ceraukstes pagastā. Atrodas  no pagasta centra Ceraukstes,  no novada centra Bauskas un  no Rīgas.

Apdzīvotā vieta atrodas Ceraukstes upes nomaļus no galvenajiem autoceļiem. Netālu no ciema teritorijas atrodas arheoloģiskie pieminekļi Mucenieku dobumakmeņi.

## Atsauces
Likverteni

**Likverteni** ir ciems Vecsaules pagastā, Bauskas novadā. Atrodas  no pagasta centra Vecsaules,  no novada centra Bauskas un  attālumā no Rīgas.

Apdzīvotā vieta atrodas Mēmeles upes krastā pie autoceļa P87 (Bauska—Aizkraukle).

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Avoti (Salaspils pagasts)

**Avoti** ir ciems Salaspils novada Salaspils pagastā. Atrodas pagasta ziemeļos dalā.

Apdzīvotā vieta atrodas netalu no autoceļa A4 (Rīgas apvedceļš (Baltezers–Saulkalne)), Mazās Juglas krastā.

## Atsauces
Anegada

**Anegada** () ir sala Karību jūrā, Mazajās Antiļu salās, Britu Virdžīnu otra lielākā sala. Lielākā apdzīvotā vieta ir Setlmenta dienvidu krastā. Galvenās saimniecības nozares ir tūrisms un zveja. Salas nosaukums cēlies no spāņu valodas *tierra anegada* — ‘applūstošā zeme’.

## Ģeogrāfija
thumb|left|250px|Salas dienvidaustrumu gals un Horsšū rifs
Sala atrodas Mazo Antiļu salu ziemeļdaļā Aizvēja salās, sestā lielākā un vistālākā ziemeļaustrumos Virdžīnu salu grupas sala. Tuvākā apdzīvotā sala ir Virdžīngorda dienvidrietumos. Atšķirībā no pārējām apdzīvotajām Virdžīnu salām Anegada ir koraļļu izcelsmes, to veido kaļķakmens plato. Reljefs līdzens, augstākais punkts ir ap  vjl. Salas rietumos un dienvidaustrumos plašas sālsūdens iekšzemes lagūnas. Rietumu lagūna iekļauta Rāmsaras mitraiņu sarakstā, kā arī noteikta par putniem nozīmīgu vietu — šeit mīt sārtie flamingo. Salu ieskauj koraļļu rifi; tie salas dienvidaustrumos turpinās 20 km garumā kā Horsšū rifs, kas gadsimtiem ilgi ievērojami apgrūtinājis kuģošanu Anegadas apkaimē — rifā atrodas simtiem kuģu vraku, kas ir populāri niršanas objekti. Valda tropu klimats. Biežas postošas viesuļvētras — pēdējās bija Ērls 2010. gadā un Irma 2017. gadā, kas nodarīja salai katastrofālus postījumus.

## Atsauces

## Ārējās saites
Virdžīngorda

**Virdžīngorda** () ir sala Karību jūrā, Mazajās Antiļu salās, Britu Virdžīnu trešā lielākā un otra apdzīvotākā sala. Lielākā apdzīvotā vieta ir Speništauna salas dienvidrietumos. Galvenā saimniecības nozare ir tūrisms. Salu tās pirmatklājējs Kristofors Kolumbs 1493. gadā nodēvēja par *Virgen Gorda* — ‘Resnā jaunava’; salas siluets viņam atgādinājis resnu sievieti.

## Ģeogrāfija
thumb|left|250px|''The Baths'' grotas salas dienvidrietumos
Sala atrodas Mazo Antiļu salu ziemeļdaļā Aizvēja salās,  Virdžīnu salu grupā. Tuvākās apdzīvotās salas ir Tortola rietumos. Sala ir vulkāniskas izcelsmes, reljefs kalnains. Virdžīngordas augstākā virsotne ir Gordas smaile  vjl salas centrālajā daļā, ap to 1974. gadā ierīkots Gordas smailes nacionālais parks  platībā sauso Karību mežu aizsardzībai. Krasts stipri izrobots, to ieskauj koraļļu rifi, bet piekrastē vairākas mazākas saliņas. Valda tropu klimats.

## Atsauces

## Ārējās saites
Jānis Asaris

**Jānis Asaris** (dzimis  Rīgā) ir latviešu arheologs un pieminekļu aizsardzības nozares speciālists.

Jānis Asaris dzimis arhitekta Gunāra Asara ģimenē. Jau skolas gados piedalījies arheoloģiskajos izrakumos kopā ar Vladislava Urtāna vadītā jauno arheologu pulciņa dalībniekiem. 1983. gadā absolvējis Latvijas Universitātes Vēstures un Filozofijas fakultāti. 1982. gadā sācis strādāt Muzeju un kultūras pieminekļu zinātniski pētnieciskās padomes Arheoloģijas nodaļā.
Pēc Valsts kultūras pieminekļu aizsardzības inspekcijas izveides 1989. gadā kļuvis par tās vadītāja vietnieku. 2009. gadā kļuvis par Inspekcijas Rīgas reģionālās nodaļas vadītāju. Kopš 2019. gada ir Nacionālā kultūras mantojuma pārvaldes Kultūras priekšmetu aprites daļas vadītājs.

Latvijas Arheologu biedrības biedrs kopš tās dibināšanas 1994. gadā. No 1999. līdz 2003. gadam, kā arī no 2015. līdz 2021. gadam bijis tās vadītājs.

Galvenās zinātniskās intereses saistās ar Kurzemes vēlā dzelzs laikmeta pieminekļu izpēti. Vadījis arheoloģiskos izrakumus Grobiņas Priediena senkapos, Tukuma pilskalnā un apmetnē, Lībagu Sāraju senkapos, Talsu senpilsētā u.c.
Komandu sporta spēļu halle

**Komandu sporta spēļu halle** (**KSSH**) ir sporta halle Rīgas centrā, kas paredzēta komandu sporta veidu treniņiem un sacensībām nacionālā un starptautiskā līmenī. Tā ir daļa no Latvijas Nacionālā sporta centra (LNSC) infrastruktūras un nodota ekspluatācijā 2024. gada decembrī, bet pilnībā pabeigta 2025. gadā. Halle atrodas Krišjāņa Barona ielā 99C, Grīziņkalna apkaimē.

## Vēsture
Būvniecības projektu uzsāka 2022. gadā, kad valdība apstiprināja plānu izveidot jaunu sporta halli Rīgas centrā, izmantojot zemes gabalu Krišjāņa Barona ielā 99C, kas iepriekš piederēja Rīgas domei. Kopējās investīcijas sasniedza 13,4 miljonus eiro, un darbus veica Latvijas Nacionālais sporta centrs sadarbībā ar Latvijas Basketbola savienību un citiem partneriem.

Sākotnēji bija plānots pabeigt būvniecību līdz 2023. gada vasarai, taču projekts aizkavējās, un halli pieņema ekspluatācijā tikai 2024. gada 19. decembrī, saņemot Būvniecības valsts kontroles biroja atzinumu. 2025. gadā halle kļuva par mājvietu pirmajiem lielajiem turnīriem, tostarp basketbola un volejbola sacensībām, un to aprīkoja ar pilnu sporta infrastruktūru, ieskaitot FIBA sertificētu koka grīdu.

## Ēkas apraksts
Halle ir sešu stāvu ēka ar kopējo platību aptuveni . Ēkas fasāde, īpaši uz Ērgļu ielas pusi, veidota kā stikla konstrukcija ar metāla režģi.

Galvenā sporta zāle atrodas pirmajā stāvā un ļauj izvietot līdz trim standartiem laukumiem saskaņā ar Starptautiskās Komandu spēļu sporta federācijas prasībām. Pieejamie sporta veidi ietver:
* basketbolu
* volejbolu
* rokasbumbu
* florbolu
* telpu futbolu
* citus komandu sporta veidus, tostarp ratiņbasketbolu

Halle aprīkota ar profesionālām ģērbtuvēm, tiesnešu un treneru telpām, noliktavām, sanitārajiem mezgliem un palīgtelpām.

Sportistu ērtībām ir dienesta viesnīca ar 50 vietām, kā arī atpūtas zonas.

Skatītājiem pieejamas stacionāras tribīnes ar vairāk nekā 690 sēdvietām, ko var papildināt ar transformējamām tribīnēm līdz 1700 papildu vietām. Kopumā halle var uzņemt līdz 2900 skatītājiem, tostarp 500 stāvvietas balkonos, 36 VIP vietas un 80 vietas cilvēkiem ar kustību traucējumiem.

Ēka ir pielāgota cilvēkiem ar īpašām vajadzībām, tostarp redzes un dzirdes traucējumiem.

## Nozīme un izmantošana
Komandu sporta spēļu halle kļuvusi par svarīgu vietu Latvijas profesionālo komandu treniņiem un mājas spēlēm. Piemēram, basketbola komanda "Rīgas Zeļļi" plāno izmantot halli savām spēlēm, tostarp sezonas pirmizrādi pret BK Ventspils 2025. gada 4. oktobrī.

Halle paredzēta arī starptautiskiem turnīriem. Pēc atklāšanas 2025. gadā plānots, ka halle kļūs par nozīmīgu centru amatieru un profesionāļu sportam, veicinot komandu sporta attīstību Rīgā un Latvijā kopumā. Tā ir daļa no LNSC tīkla, kas ietver citas sporta bāzes, piemēram, Daugavas stadionu.

## Atsauces
Tortola

**Tortola** () ir sala Karību jūrā, Mazajās Antiļu salās, Britu Virdžīnu lielākā un apdzīvotākā sala. Lielākā apdzīvotā vieta ir valdījuma galvaspilsēta Rodtauna dienvidu krastā. Galvenās saimniecības nozares ir tūrisms un ārzonu finanšu pakalpojumi.

## Ģeogrāfija
[thumb|left|250px|[Britu Virdžīnas|Britu Virdžīnu galvaspilsēta Rodtauna]]
Sala atrodas Mazo Antiļu salu ziemeļdaļā Aizvēja salās, trešā lielākā Virdžīnu salu grupas sala. Tuvākās apdzīvotās salas ir Sentdžona dienvidrietumos ASV Virdžīnās un Bīfailenda austrumos; ar Bīfailendu Tortolu savieno tilts un šeit atrodas Terensa Letsoma starptautiskā lidosta. Sala ir vulkāniskas izcelsmes, reljefs kalnains. Tortolas augstākā virsotne ir Seidžs  vjl salas rietumos, ap to 1964. gadā ierīkots Seidža kalna nacionālais parks 39 ha platībā. Krasts stipri izrobots, to ieskauj koraļļu rifi, bet piekrastē vairākas mazākas saliņas. Valda tropu klimats. Piekrastē lauksaimniecības zemes, bet salas vidienē ar tropu mežiem apaudzis kalnu masīvs.

## Vēsture

Pirms eiropiešu ierašanās salu apdzīvoja aravaki, bet ap 15. gadsimtu tos izspieda karībi. Lai arī vietējā tradīcija apgalvo, ka salas pirmatklājējs 1493. gadā Kristofors Kolumbs to nodēvējis par *Tórtola* — ‘ūbele’, īstenībā viņš to nodēvēja par *Santa Ana*. Holandiešu kolonisti salu dēvēja par *Ter Tholen* pēc Tolenas salas Zēlandes piekrastē, bet britu kolonisti šo nosaukumu adaptēja tagadējā formā.

Pirmās plantāciju kolonijas salā tika izveidotas 16. gadsimta beigās; par to ierīkošanu konkurēja holandieši un angļi, kas galu galā guva virsroku. Salā attīstījās cukurniedru audzēšana un šeit nodarbināja galvenokārt vergus no Āfrikas. Balti ekolonisti salā sāka apmesties tikai 18. gadsimta beigās, galvenokārt lojālisti no 13 kolonijām pēc zaudējuma Amerikas Savienoto Valstu Neatkarības karā.

19. gadsimta sākumā Lielbritānijā tika atcelta verdzība un aizliegta vergu tirdzniecība; Karaliskā flote patrulēja Karību salas un Tortolā tika nometināti atbrīvotie āfrikāņi no pārtvertajiem kuģiem. Pēc verdzības atcelšanas plantāciju īpašniekiem bija grūtības nodrošināt cukura ražošanu, maksājot algas brīvajam darbaspēkam, un ražošana panīka. 1867. gadā sala cieta zemestrīcē un tai sekojošajam cunami.

2017. gada 6. septembrī salu stipri nopostīja viesuļvētra Irma — lielākā daļa ēku un infrastruktūras bija izpostīti. Salas atjaunošanai tika izveidota speciāla finanšu palīdzības programma. 13. septembrī salu apmeklēja tā laika ārlietu sekretārs Boriss Džonsons un salīdzināja redzēto ar Hirosimas atombumbas sprādziena attēliem.

## Atsauces

## Ārējās saites
Magdalena Bay

thumb|396x396px
***Magdalena Bay*** ir amerikāņu alternatīvā popa duets, kas izveidots 2016. gadā Maiami, Floridā, un pašlaik darbojas Losandželosā, Kalifornijā . Duetu veido Maika Tenenbauma un Metjū Levins, kuri iepazinās vidusskolā. Abi mūziķi kopīgi raksta un producē mūziku. Koncertos viņiem pievienojas arī citi mūziķi, Niks Vilja (bungas) un Mailss Svīnijs (taustiņinstrumenti). Viņi ir izdevuši divus studijas albumus, trīs mini albumus un trīs miksteipus ar nosaukumu *Mini Mixes* .

Duets savu debijas studijas albumu *Mercurial World* izdeva 2021. gada 8. oktobrī. Viņi kļuvuši pazīstami ar saviem informatīvajiem *[[TikTok]]* videoklipiem par mūzikas industriju un kičīgajiem, “dari pats” vizuālajiem materiāliem, kas bieži vien iedvesmoti no 2000. gadu sākuma interneta kultūras. Viņu otrais albums *Imaginal Disk* tika izdots 2024. gada 23. augustā un tas guva plašu kritiķu atzinību.

## Muzikālais stils un ietekmes
Grupas mūzikālais stils raksturots kā sintpops, un viņi kā ietekmes avotus ir minējuši Grimes, Chairlift un Charli XCX . Pēc albuma *"Imaginal Disk"* izdošanas Levins teica: "Es domāju, ka pozitīvi būtu, ja mūs sāktu uztvert mazāk kā popgrupu un vairāk kā "alternatīvu" grupu." *Paste* viņus raksturoja kā "popgrupu ar rokmūzikas kodolu", kurā jūtama progresīvā roka un disko ietekme. Levins un Tenenbauma bērnībā katrs atsevišķi klausījās progresīvo un klasisko roku. Levins atzina, ka "izsmēja cilvēkus par to, ka viņiem patīk populārā mūzika ". Viņš dalījās šajās ietekmēs ar Tenenbaumu, kad viņi pirmo reizi satikās.

## Diskogrāfija

### Albumi

* *Mercurial World* (2021)
* *Imaginal Disk* (2024)

### MiniAlbumi (EP)

* *Day/Pop* (2019)
* *Night/Pop* (2019)
* *A Little Rhythm and a Wicked Feeling* (2020)

### Miksteipi

* *Mini Mix Vol. 1* (2019)
* *Mini Mix Vol. 2* (2020)
* *Mini Mix Vol. 3* (2023)

### Singli

* "Death & Romance" (2024)
* "Image" (2024)
* "Second Sleep" (2025)
* "Star Eyes" (2025)

## Tūres
**Galvenie mākslinieki**

* The Mercurial Tour (2021–2022)
* The Imaginal Mystery Tour (2024–2025)

**Viesmākslinieki**

* Charli XCX - Crash: The Live Tour (2022)
* Caroline Polachek - Spiraling Tour (2023)
* Rina Sawayama - Hold the Girl Realoaded Tour (2023)
* Billie Eilish – Hit Me Hard and Soft: The Tour (2025)
* Halsey – For My Last Trick: The Tour (2025)

## Atsauces
Glosa

**Glosa** ir mākslīgi radīta starptautiskā palīgvaloda, kas izstrādāta kā vienkāršota, loģiska un viegli apgūstama saziņas sistēma. Tās gramatika ir izolatīva — bez locījumiem, dzimtes un galotnēm — un rakstība regulāra un fonētiska. Vārdu krājums galvenokārt balstīts uz starptautiskajā zinātnes un tehnoloģiju terminoloģijā plaši lietotām grieķu un latīņu saknēm. Glosas izveide balstās uz *[[Interglossa]]* projektu (1943), ko izstrādāja britu biologs Lanselots Hogbens (*Lancelot Hogben*). No 1972. līdz 1992. gadam valodas galīgo versiju pilnveidoja Rons Klārks (*Ron Clark*) un Vendija Ešbija (*Wendy Ashby*), mērķējot uz universālas un neitrālas lingvistiskās platformas radīšanu starpkultūru saziņai, necenšoties aizstāt dabiskās valodas.

Glosa ieņem atpazīstamu vietu mākslīgo un palīgvalodu kustībā kā viens no konsekventākajiem mēģinājumiem radīt pilnīgi neitrālu komunikācijas līdzekli zinātnes un starptautiskās sadarbības vajadzībām. Lai gan tās lietotāju kopiena palikusi neliela, glosa ir guvusi atzinību starp lingvistiem un esperantoloģijas pētniekiem kā konceptuāli interesants risinājums globālas saprašanās nodrošināšanai. Valodai ir publicēti pamatvārdu saraksti un vārdnīcas, piemēram, *Glosa 1000/6000* un *Glosa Internet Dictionary*, kā arī kopienas uzturēti tiešsaistes resursi.

## Ārējās saites